  Майя Бывальцева 14-тӥ инвожолы Удмуртиын коронавирус инфекциен черлан 20 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висён Ижкарын 7 улӥсьёслэн, Алнаш ёросын 4 улӥсьёслэн, Можгаын 3 улӥсьёслэн, Сарапулын 2 улӥсьёслэн зэмаз, Дэри но Пичи Пурга, Сарапул но Эгра ёросъёсын быдэн одӥг учыр Александр Бречалов, Удмуртилэн тӧроез2020-тӥ арын тулыспалысен элькунысь 9 лабораториосын коронавирус инфекцилы 96 сюрс 271 эскеронъёс ортчытӥзы, берло уй-нунал ӵоже – 2 сюрс 42.  Та дырлы Удмуртиын выль коронавирус инфекциен черлан 1 сюрс 114 учыр лабораториосын зэматэмын. 21 мурт кулӥз, 535 адями йӧназ, кыкез со пӧлысь туннэ. Тодэ вайытом, нунал азьвыл 21 выль висисьёсты шараязы вал.  Тегъёс: Тазалык Ижкар Удмуртия коронавирус АлександрБречалов  